Sena Jesu Wakalikwete? Sena Jesu Wakalijisi Banabokwabo?
Bwiinguzi bwamu Bbaibbele
Ibbaibbele cakusalazya litondezya kuti Jesu tanaakakwete, nokuba kuti talyaambi cacigaminina kuti wakalikwete naa pe. * Amulange-lange makani aaya aatobela.
Ibbaibbele cakwiinduluka-induluka lilawaamba mukwasyi wa Jesu alimwi abamakaintu ibakali kumusangana naakali kucita mulimo wakwe alimwi ibakaimvwi munsi-munsi ciindi naakali kujaigwa, pele kunyina nolyaamba kuti wakalijisi mukaintu. (Matayo 12:46, 47; Marko 3:
31, 32; 15:40; Luka 8: 2, 3, 19, 20; Johane 19:25) Ikaambo kapati Bbaibbele ncolitaambi cili coonse mumakani aaya nkakuti tanaakakwete.
Kujatikizya baabo ibazumanana kukkala kabatakwete naa kukwatwa kutegwa bacite zinji mumulimo wa Leza, Jesu wakaambila basikwiiya bakwe kuti: “Ooyo uukonzya kuzumanana kakunyina kukwata, akkale mbubonya oobo.” (Matayo 19:10-
12) Wakapa cikozyanyo kuli baabo basala kutakwata naa kutakwatwa kutegwa babelekele Leza cakumaninina. —Johane 13:15; 1 Bakorinto 7: 32- 38.
Katanafwa Jesu, wakabikka bubambe bwakulanganya banyina. (Johane 19:25-
27) Ikuti Jesu naakalikwete naa naakalijisi bana, naakabikka bubambe bwakuti banamukwasyi aabo abalo kabalanganizyigwa.
Ibbaibbele lyaamba Jesu kuba cikozyanyo cabalumi, pele talyaambi kujatikizya mbwaakali kweendelezya mukaintu. Muciindi caboobo, lyaamba kuti: “Nobalumi, amuzumanane kubayanda bakaintu banu, mbubonya awalo Kristo mbwaakayanda mbungano akulyaaba akaambo kanjiyo.” (Baefeso 5:
25) Ikuti Jesu naakalikwete ciindi naakali anyika, sena cikozyanyo cakwe cilondokede cakuba mulumi nocatakabelesyegwa ncico mukapango aaka?
Sena Jesu wakalijisi banabokwabo?
Inzya, Jesu wakalijisi banabokwabo bali cisambomwe. Aaba bakali kubikkilizya banabokwabo basankwa ba Jakobo, Josefa, Simoni, alimwi a Juda, alimwi wakalijisi abanabokwabo basimbi bobilo. (Matayo 13:54-
Makani aakubeja kujatikizya banabokwabo Jesu
Kutegwa bazuminizye muzeezo wakuti Mariya wakali nakalindu mubuumi bwakwe boonse, bamwi bapa bupanduluzi bwiindene-indene kubbala lyakuti “banabokwabo.” Mucikozyanyo, bamwi bayeeya kuti banabokwabo Jesu bakali bana ba Josefa mbaakazyala kumukaintu ngwaakakwete kaindi. Nokuba boobo, Bbaibbele litondezya kuti Jesu ngowakazumizyidwe amulawo kukona bweendelezi bwakasyomezyedwe kuli Davida. (2 Samuele 7:
Sena bupanduluzi oobu bwaamba basikwiiya ba Jesu, naa banabokwabo Jesu bakumuuya? Muzeezo ooyu ulakazyanya a Magwalo, mbwaanga Bbaibbele lyaamba kuti aciindi cimwi “banabokwabo tiibakali kumusyoma.” (Johane 7:5) Ibbaibbele lilabaandaanya banabokwabo Jesu kuli basikwiiya bakwe.
Njiisyo imwi yaamba kuti banabokwabo Jesu mubwini bakali beeninyina. Pele Magwalo aa Chigiliki abelesya mabala aaindene-indene kwaamba ‘mwanookwanu,’ ‘musazinyoko’ alimwi ‘amweeninyoko.’ (Luka 21:16; Bakolose 4:
^ munc. 3 Ibbaibbele lilaamba kuti Kristo ngu sibwiinga, pele bupanduluzi bulatondezya kabotu-kabotu kuti ibbala eeli ncikozyanyo buyo.
^ munc. 13 Amubone bbuku lyakuti The Gospel According to St. Mark, Second Edition, ilyakalembwa aba Vincent Taylor, peeji 249, alimwi alyakuti A Marginal Jew
Amwiiye Zinji
MAKANI MABOTU AAZWA KULI LEZA!
Ino Jesu Kristo Nguni?
Amwiiye kaambo Jesu ncaakafwida, ikuti cinunuzyo ninzi, alimwi ancacita lino Jesu.
tsn_Latn swh_Latn bem_Latn bem_Latn bem_Latn bem_Latn bem_Latn ssw_Latn ceb_Latn bem_Latn bem_Latn tsn_Latn bem_Latn ssw_Latn bem_Latn bem_Latn bem_Latn bem_Latn eng_Latn cjk_Latn tum_Latn kik_Latn bem_Latn